**דף עבודה: עבודת הבעל**

1. קראו את פסוק א והסבירו אותו במילים שלכם.
2. פתחו בדברים פרק יא וקראו את פסוקים טז-יז. מהו החטא ומהו העונש המתואר בפסוקים?
3. קראו את המאמר על אודות האל בעל וענו על השאלות בעקבותיו.

[**האל בעל / מבוסס על מאמרה של גליה דורון**](http://mikranet.cet.ac.il/pages/item.asp?item=17103)

במיתולוגיה הכנענית בעל הוא אל הגשמים, הסערות, הברקים והרעמים, אל החיים שמרווה את פני האדמה.

בַּעַל הוא האל הראשי בפנתֵאוֹן הכנעני, אחד מבניו של האל "אֵל", ויורשו. משמעות שמו היא אדון (אדון הכול). הוא אל השמיים, הסערה, הגשם, הרעם והברק.

בעל נחשב לאל הפוריות הכנעני. הפוריות תלויה במִמטרים, ולכן הוא מופיע בתמונות כגיבור מלחמה בעל קרניים שבידו כידון המסמל את הברק והוא שט על גבי ענני הגשם. באזור שהגשמים בו מעטים לא מפתיע שהוענק מקום מרכזי לבעל, אל הגשם.

ההתמודדות עם בעל על פי המקרא

המלחמה באל בעל הייתה הקשה מכל המלחמות באלים שמסופר עליהן במקרא. בימי אחאב תפס פולחן הבעל מקום מרכזי בממלכת ישראל. נישואי אחאב לאיזבל הביאו לחיזוק הקשרים המדיניים של ממלכת ישראל עם שכנתה מצפון, אך בד בבד הביאו לקיום פולחן הבעל, אלם של הצידונים. אחאב נגרר אחר מעשי אשתו. הוא בנה לאל בעל מקדש מיוחד בשומרון הבירה. איזבל התאמצה בכל כוחה להחדיר את פולחן הבעל: היא כלכלה את נביאי הבעל ומימנה אותם מכספי המלוכה, והיא רדפה את נביאי ה'.

**שאלות על המאמר:**

1. מהם כוחותיו של הבעל?
2. מדוע ניתן לו מקום מרכזי דווקא בארץ ישראל?
3. כיצד מעודדת איזבל את עבודת הבעל?
4. הסבירו מדוע לדעתכם בצורת היא עונש מתאים במיוחד על עבודה זרה לאל בעל?